Die wêreld in foto's – 26 September 2016 | Maroela Media
Die wêreld in foto's – 26 September 2016
Rusland neem deel aan gesprekke by 'n noodvergadering in New York. Verskeie lande het bymekaargekom om die Verenigde Nasies se Veiligheidsraad te spreek oor die situasie in Sirië. Foto: (Xinhua/Li Muzi) (lrz)
'n Su-30-vegvliegtuig en H-6K-bomwerper, van China se lugmag, vlieg saam tydens 'n oefensessie naby die Oos-Chinese see. 'n Woordvoerder van Japan se regering het China gewaarsku teen militêre aktiwiteite naby 'n area wat albei lande as hul eie beskou, nadat agt Chinese vegvliegtuie Sondag naby die gebied gevlieg het. Foto: AP/Ariana Cubillos
Arnold Palmer trek sy groen baadjie aan met die hulp van Jack Nicklaus nadat hy die Masters Gholf-kampioenskap gewen het. Dié foto is in 1964 geneem en bring hulde aan "The King", wat op 25 September in die ouderdom van 87 jaar oorlede is. Foto: AP Photo/File
Li Keqiang, premier van China, groet Kuba se voormalige leier, Fidel Castro, tydens sy tweedaagse besoek aan Kuba. Foto: AP/Alex Castro
'n Meisie sit en skryf op 'n sypaadjie in Cartagena, Colombia. Colombia se regering het 'n vredesooreenkoms met die Revolutionary Armed Forces of Colombia gesluit, wat 50 jaar se konflik tot 'n einde bring. Foto: AP/Ariana Cubillos